Diari Oficial de la Generalitat Valenciana


Sumari del DOGV 9262, del 24-01-2022 (2022/444)

Extracte de la convocatòria de 10 de gener de 2022, de la Cambra de Comerç, Indústria, Serveis i Navegació d'Alacant d'ajudes a pimes de la Comunitat Valenciana, en règim de lliure concurrència, per a promoure la seua participació en la Missió Comercial a Algèria i el Marroc 22-29 octubre de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/444


Data del document
:   18-01-2022

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Extracte

Descriptors 

:   * ajuda pública

Extracte de la convocatòria de 10 de gener de 2022, de la Cambra de Comerç, Indústria, Serveis i Navegació d'Alacant d'ajudes a pimes de la Comunitat Valenciana, en règim de lliure concurrència, per a promoure la seua participació en la Missió Comercial a Algèria i el Marroc 22-29 octubre de 2022. [2022/444]  
BDNS (identif.): 606560.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/606560  
La Cambra de Comerç d'Alacant, anuncia l'obertura de convocatòria que té per objecte promoure la participació en el Programa Pla Internacional de Promoció, cofinançat pel Fons Europeu de Desenvolupament Regional (FEDER) de la Unió  Europea en la missió comercial a Algèria i el Marroc (22-29 d'octubre).  
  
Primer. Beneficiàries  
Pimes, micropimes i autònoms de la Comunitat Valenciana.  
El nombre màxim d'empreses beneficiàries serà:  8  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet de la convocatòria està a la disposició de les empreses en la seu de la Cambra de Comerç, Indústria, Serveis i Navegació d'Alacant (plaça Ruperto Chapí, 3; 03171 Alacant).  
A més, pot consultar-se en la web  
https://www.camaralicante.com/internacionalizacion/promocion-exterior/plan-internacional-promocion-2022/  
  
Quart. Quantia  
El pressupost màxim d'execució de l'actuació missió comercial al Marroc i Algèria en el marc d'aquesta convocatòria per al període 2020 és de 25.000 euros, dins del Programa Operatiu Plurirregional d'España FEDER 2864-6184 KN.  
Els recursos estimats per als serveis de suport prestats per la Cambra de Comerç d'Alacant, serà de 5.480 euros, cofinançats en un percentatge de 50 % amb càrrec als fons FEDER i en un percentatge de 50 %, per la Cambra de Comerç d'Alacant.  
La quantia màxima de les ajudes a atorgar amb càrrec a aquesta convocatòria, a les empreses participants en l'actuació missió comercial a Algèria i el Marroc és de  19.520 euros, en concepte de subvencions. Les ajudes seran cofinançades en un percentatge de 50 % amb càrrec als fons FEDER, a través del Programa Operatiu Plurirregional d'España FEDER 5664-5495 KP, i la resta es finançarà amb càrrec a fons privats de les empreses.  
  
Cinqué. Termini de presentació de sol·licituds  
El termini per a la presentació de sol·licituds s'obri, l'endemà hàbil després de la publicació d'aquest anunci a les 09.00 h. i finalitzarà el dia 14  de juliol de 2022 a les 14.00 h. El model de sol·licitud de participació podrà descarregar-se en https://www.camaralicante.com/internacionalizacion/promocion-exterior/plan-internacional-promocion-2022/  
  
Alacant, 18 de gener de 2022.- El secretari general: Andrés Sevilla Castelló.